text: نائب صدرجمہوریہ نے کہا کہ آئی ای سی سی پروجیکٹ بھارت میں بھارتی تجارت کی جڑوں کو مزید مستحکم کرے گا اور بیرونی ملکوں میں بھارتی تجارت کو فروغ دے گا۔ انہوں نے کہا کہ حکومت نے پچھلے چند برسوں میں اشیاء اور خدمات ٹیکس، میک ان انڈیا، اسٹارٹ اپ انڈیا اور اسٹارٹ اپ فنڈ کے لئے ایک فنڈ، ڈیجیٹل انڈیا اور ایف ڈی آئی نظام میں نرمی جیسی اقتصادی اصلاحات کی ہیں اور ملک میں تجارت اور سرمایہ کاری کی فضاء میں زبردست بہتری پیدا کی ہے جس سے بھارت میں وسیع سرمایہ کاری راغب ہورہی ہے۔